langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl en gl gl br is uk es en gl gl en gl it gl gl es pt en en gl gl gl gl gl gl gl gl gl gl gl gl gl gl gl gl gl gl gl en ca mwl es gl en gl es pt en en gl es gl es en gl gl gl gl gl en en en en en en gl gl es gl gl en gl en gl en gl gl es gl en en en

text:
Axenda de ocio na Mariña Lucense e Occidente asturiano para a fin de semana - Xornal da Mariña
Inicio Cultura Axenda de ocio na Mariña Lucense e Occidente asturiano para a fin...
Festas de época e populares, concertos ou monólogos animarán os vindeiros días na bisbarra
Resumo de actividades culturais e de ocio na vindeira fin de semana.
A terceira edición da Romaxe Viquinga do Vicedo ofrece diversas actividades de recreación histórica –desembarco e batalla entre cristiáns e normandos, enterramentos viquingos-, mercado de artesanía, exhibición de oficios tradicionais e numerosas actividades para nenos, como pintacaras, xogos ou contacontos. O pregón do actor Antonio Durán, Morris, o venres ás 19.50 horas na casa da cultura, iniciará unha festa que durará ata a madrugada do sábado.
O Mercado Medieval de Piantón, en Tapia de Casariego, ofrece durante a fin de semana postos de artesanía, alimentación, oficios tradicionais, cetrería, xogos infantís e unha cena medieval, o sábado.
O festival multidisciplinar de arte e cultura de vangarda Gadélica, con acceso de balde, oferta un variado programa no que destaca a actuación de Malandrómeda (sábado, 23.00 horas), referente do rap en Galicia. Exposicións, actividades ao aire libre, concertos, performances, todo na fermosa contorna do conxunto histórico-artístico de Sargadelos.
Ether, en Viveiro, convida a desfrutar de balde da música electrónica. A DJ holandesa Chelina Manuhutu será o gran reclamo do encontro, que comezará o sábado na Praciña da Herba, ás 19.30. Tamén hai actividades para nenos, a dez euros.
Os amantes da electrónica teñen outra posibilidade en Foz, no Tentacle Summer. Será tamén o sábado, e igualmente é de acceso libre. O DJ británico Joey Negro é o nome máis destacado do cartel, que inclúe tamén ao grupo de soul e funk The Shakers.
Eido Dourado e o cámping Gaivota, en Barreiros, seguen a ofrecer música de calidade. Este venres será a quenda de Djang Dharma (23.00 horas) no cámping, e o domingo actuará Barahunda, no espazo artístico (22.30 horas).
O Rincón do Mis, en Foz, acollerá na noite do domingo, desde as 20.00 horas, un monólogo do humorista galego Miguel Lago. As entradas están á venda no establecemento ou no Mis en Plas, en Burela, e tamén pola rede, en www.woutick.es.
Celeiro segue a celebrar a súa tradición mariñeira nas súas festas patronais. O venres haberá degustación da empanada e de cervexa e actuarán Os Satélites e Samba. O sábado será a tradicional ofrenda aos náufragos, con misa cantada por Escolma de Meus e procesión. Nueva Fuerza e Blanco y Negro animarán a verbena.
A romería burelesa do Monte Castelo convida a mudarse á montaña por unha fin de semana. Na noite do venres haberá sardiñada e chicharrada, desde as 21.00 horas, e verbena. O sábado haberá sesión vermú, campionato de tute -desde as 17.00 horas-, xogos para nenos e verbena con Limón e DJ Balbino.
Un total de 24 expositores acudirán durante toda a fin de semana á Feria de Antigüedades de Vegadeo, cita obrigada para os coleccionistas. Os asistentes poderán atopar cerámica de Sargadelos antiga, mobiliario, moedas, teléfonos e radios antigas e outros obxectos antigos.
A Feira de Artesanía de Os Muíños, en Mondoñedo, propón desfrutar dos oficios tradicionais e dun barrio que é dos máis fermosos da cidade. A cita comeza ás 11.00 horas do sábado.
Feria de Antigüedades de Vegadeo
Mercado Medieval de Piantón
Romaxe Viquinga do Vicedo
Previous articleAs xornadas de historia de Foz proxectarán un documental inédito dos anos 50
Next articleA FCAM pide un plan de emprego para solventar a carencia de socorristas
ARTÍCULOS RELACIONADOSMORE FROM AUTHOR
O valadourense César Mogo presidirá a Comisión de Defensa do Senado
Unanimidade no Parlamento na defensa da venta presencial de billetes en Burela e Viveiro
A provincia de Lugo será a máis afectada de España polo abandono de terras agrícolas ata 2030
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
En marcha o concurso do cartel da Festa da Faba, que...
A escritora burelá Antía Yáñez recibe este sábado o Premio Agustín...
Edit with Live CSS
Write CSS OR LESS and hit save. CTRL + SPACE for auto-complete.


document_lang: gl

langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl en gl ca gl gl en gl it it gl es pt en en gl gl it gl gl gl gl gl gl en gl gl gl gl es pt en en gl gl gl es en gl gl gl gl gl en en en en en en gl gl es gl gl en gl en gl en gl gl gl vi en en en

text:
O Concello de Burela destinará 20.000 euros a axudas a clubs deportivos - Xornal da Mariña
Inicio Política O Concello de Burela destinará 20.000 euros a axudas a clubs deportivos
Concederá as subvencións por concorrencia competitiva e as entidades teñen 30 días para presentar a documentación
A SD Burela gañou a pasada edición da Copa Deputación de fútbol. AXM
O Concello de Burela abriu o prazo para solicitar as axudas a entidades deportivas do municipio, que o goberno local concederá por concorrencia competitiva. Os clubs deportivos dispoñen de 30 días naturais, contados desde o martes, para presentar a documentación esixida.
O executivo municipal destinará a este fin 20.000 euros, unha cifra que “se foi incrementando desde a nosa chegada ao Concello”, subliña o concelleiro de deportes, Ramiro Fernández Rey. O edil destaca que “desde que entramos no goberno, esas axudas aumentaron de 13.000 a 20.000 euros, que consideramos que demostra o compromiso deste executivo cos clubs deportivos de Burela”.
o edil de deportes destaca que a contía das subvencións aumentou 7.000 euros desde que o psoe goberna
O edil burelés indicou que “os clubs que cumpran os requisitos para poder entrar dentro dese reparto de concorrencia competitiva por méritos, dunha maneira obxectiva. Evidentemente ao haber máis cartos supoñemos que todo o mundo terá máis posibilidades tamén de levar máis contía”, asegurou.
Fernández Rey fixo fincapé en que “a aposta do equipo de goberno polo deporte é clara. Esperemos que todos poidan optar a estas axudas e que o reparto sexa o máis proporcional posible, que é o que pretendemos con estas bases”, concluíu.
Previous articleO Mercado de Rúa e o Guateque dos 60-70 axitarán Ribadeo
Next articleO feminismo mariñao respondeu na rúa ao crime machista de Bergantiños
ARTÍCULOS RELACIONADOSMORE FROM AUTHOR
O valadourense César Mogo presidirá a Comisión de Defensa do Senado
Unanimidade no Parlamento na defensa da venta presencial de billetes en Burela e Viveiro
A provincia de Lugo será a máis afectada de España polo abandono de terras agrícolas ata 2030
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
O valadourense César Mogo presidirá a Comisión de Defensa do Senado
O Concello de Barreiros estreará o luns o regulamento para que...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl br en gl en is gl ca gl es en gl gl en es it it gl es pt en en gl gl gl gl gl gl gl gl gl gl gl gl gl gl gl gl gl gl gl gl gl gl gl en es en en gl es pt en en gl pt es es gl gl gl gl gl gl en en en en en en gl gl es gl gl en gl en gl en gl gl gl vi en en en

text:
A febre do rugby exténdese pola Mariña e o Occidente asturiano - Xornal da Mariña
Inicio Deportes A febre do rugby exténdese pola Mariña e o Occidente asturiano
O Ribadeo Rugby descubriu este deporte a decenas de rapaces e rapazas das dúas beiras do Eo desde que se puxo en marcha en 2015, e prepara a apertura dunha escola en Foz
Partido de rugby cinta. RIBADEO RUGBY
O rugby chegou en 2015 a Ribadeo para quedarse. “Os nenos agradecen algo novo”, di Guillermo Fernández, artífice do club Ribadeo Rugby que conta con escolas en Vegadeo, Castropol, Tapia de Casariego e, a partir de setembro, tamén en Foz.
Talonador do Real Oviedo Rugby durante dúas décadas e capitán durante un lustro, Fernández mudouse á localidade ribadense, e proxectou no deporte formativo a súa paixón por esta disciplina. Hai tres anos propuxo a actividade nas escolas deportivas municipais, e a iniciativa fructificou. “Empezamos hai tres anos con once nenos, e agora temos equipos en cinco categorías. Temos rapaces e rapazas de toda a Mariña e do Occidente asturiano”, explica.
A temporada pasada participaron por primeira vez nunha competición federada, a Liga Galega Sub-14, e a vindeira contarán tamén con equipo Sub-16.
Ata a aparición de ribadeo rugby, en 2015, o Muralla era o único club de Rugby da provincia de Lugo
Ata os 12 anos, os equipos participan en concentracións organizadas pola Federación Galega de Rugby, nun formato que pretende fomentar a participación e aprendizaxe  por riba da competición. Sen marcador. Os partidos rematan oficialmente en empate.
O rugby é –insisten  os que o practican- un “deporte de valores”.  O ritual do terceiro tempo reflicte ese espíritu. Despois dos partidos, os equipos que se enfrontaron no campo reúnense para compartir comida e confraternizar. “Cumprimos sempre”, di Fernández.
O club centra os seus esforzos nas categorías de formación. “O noso obxectivo non é crear un equipo senior, aínda que si queremos que ao chegar aos 18 anos os rapaces sigan xogando. Tratamos  de facilitarlles a entrada  nos equipos das cidades ás que se van estudar: A Coruña, Gijón, Oviedo”.
Os clubs –mesmo os de elite- nútrense de estudantes universitarios que xogan mentras fan as súas carreiras
“A pesar de ser un club moi novo temos xogadores e xogadoras con proxección. A temporada pasada dous rapaces e tres rapazas foron convocadas coas selección de Galicia e Asturias. Pero é difícil saber ata donde chegarán. Na etapa de formación traballamos sobre todo conceptos xerais, as posicións aínda non están definidas”, explica Fernández.
No seu currículo xa contan con experiencias tan interesantes como adestrar cos All Blacks –a selección de Nova Zelanda, tres veces campioa do mundo, considerada tamén un exemplo de integración racial e cultural-. “Estivemos nun adestramento que organizaron cando visitaron Oviedo para recoller o Premio Príncipe de Asturias en 2017”, comenta.
O club empezará a pretemporada na primeira semana de setembro, un mes que tamén dedican a visitar os centros educativos da Mariña e do Occidente asturiano para dar a coñecer o deporte.  “Sorprendémolos por que non imos a pegarnos polo balón, como esperan. Ensinámoslles rugby cinta, una modalidade sen contacto”, explica.
Todos os xogadores levan unha cinta atada con velcro a redor da cintura. Os xogadores en posición de defensa teñen que tratar de quitarlla ao adversario que ataca co balón.  Ningunha outra forma de contacto está permitida nesta modalidade pensada para introducir o deporte nas escolas.
A primeira cita tras o descanso do verán será o “Torneo Be One Torre dos Moreno” no que reunirán equipos de Galicia, Asturias e Madrid e que servirá de aperitivo da tempada oficial, que comeza en outubro.
O  club dispón do Campo Municipal da Vía para partidos e adestramentos. O concello habilitou as instalacións  para xogar ao rugby a temporada pasada, convertendo o campo no primeiro destas características tanto na Mariña como no Occidente asturiano.
En xullo, o club organizou unha escola de rugby nas praia dos Bloques  de Ribadeo
Para a vindeira temporada contarán tamén co Campo Príncipe de Asturias de Tapia de Casariego no este verán –co apoio da asociación deportiva As Poleas e o concello- se instalaron paus de rugby fixos. O vindeiro domingo disputarán alí un torneo de rugby cinta dentro do programa da quincena deportiva do concello asturiano.
APOIO INSTITUCIONAL E PRIVADO
“Estamos moi sorprendidos co apoio que tivemos tanto por parte das institucións como da iniciativa privada. Temos a sorte de que Ribadeo é un concello de servizos, e os establementos hosteleiros e o comercio apoian as iniciativas que traen xente á vila”, apunta  o director deportivo de Rugby Ribadeo, que ven de renovar o contrato de patrocinio con Be One, “imprescindible para soportar os gastos da competición sen repercutilo todo nos país”,conclúe.
Campo Municipal da Vía
Previous articleFesta do Ovo Frito e Queimada, inicio e peche das patronais de Cervo
Next articleA focega Luísa Castro e Francisco Narla estarán na Feira do Libro de Foz
ARTÍCULOS RELACIONADOSMORE FROM AUTHOR
O BNG alerta de que Viveiro non poderá plantar patacas “alomenos ata 2022”
O PP pide outro acceso desde a A-8 a Ribadeo e un enlace da variante á estrada de Vilela
Medio Rural compromete financiamento para o arranxo da vía Bretoña-As Rodrigas
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
O Burela FSF remonta para levar un derbi con miga ante...
O pivote brasileiro Lucas Eto’o, terceira fichaxe no mercado de inverno...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl en gl gl gl gl en es it it gl es pt en en gl gl gl gl gl gl gl gl es es it gl es pt en en gl gl es es gl gl gl gl gl gl en en en en en en gl gl es gl gl en gl en gl en gl gl gl gl en en en

text:
Reclaman apoio psicolóxico para as persoas con enfermidades inflamatorias intestinais - Xornal da Mariña
O pontevedrés Víctor Loira percorre parte da Mariña nunha volta a Galicia en patinete e bicicleta para demandar máis atencións ás persoas que padecen estas patoloxías
Victor Loira diante do Hospital da Costa xunto a persoal do centro e representantes municipais
O pontevedrés Víctor Loira percorre este domingo en patinete os quilómetros que separan Burela e Ortigueira. Trátase da sétima etapa dunha ruta por Galicia para visibilizar as enfermidades inflamatorias intestinais e recadar fondos para un programa de apoio psicolóxico ás persoas afectadas por estas patoloxías.
No seu percorrido, no que alterna treitos en patinete e bicicleta, visita centros sanitarios do Sergas en todo o país, e na Mariña, o destino foi o Hospital da Costa, onde fixo parada este sábado. O viaxeiro -afectado pola enfermidade de Crohn – foi recibido por persoal do centro e por representantes municipais.
Nas visitas aos centros, interésase polo funcionamento dos baños adaptados para ostomizados e contribúe á sensabilización social en relación cun tipo de enfermidades “non visibles” que empeoran a calidade de vida das persoas que as sofren.
Esta Volta a Galicia polas Enfermidades Inflamatorias Intestinais (EII) comezou o pasado 19 de agosto e concluirá o 4 de setembro tras un percorrido 1.320 quilómetros.
Previous articleBrazolinda: xogos de mesa artesáns en galego
Next articleDous bureleses, pioneiros do deporte de moda en Galicia
ARTÍCULOS RELACIONADOSMORE FROM AUTHOR
O BNG alerta de que Viveiro non poderá plantar patacas “alomenos ata 2022”
O PP pide outro acceso desde a A-8 a Ribadeo e un enlace da variante á estrada de Vilela
Medio Rural compromete financiamento para o arranxo da vía Bretoña-As Rodrigas
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
O BNG alerta de que Viveiro non poderá plantar patacas “alomenos...
O PP pide outro acceso desde a A-8 a Ribadeo e...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl br en gl gl es en gl gl en es it gl gl es pt en en gl gl gl gl gl pt gl gl gl es gl gl gl gl gl gl br lt gl es pt en en gl gl es es gl gl gl gl gl gl en en en en en en gl gl es gl gl en gl en gl en gl gl gl gl en en en

text:
Un inventario de vivendas e terreos en desuso para atraer poboación - Xornal da Mariña
Inicio sociedade Un inventario de vivendas e terreos en desuso para atraer poboación
Os concellos do Occidente asturiano colaborarán coa Fundación Edes neste ficheiro que recopilará información sobre propiedades públicas e privadas dispoñibles para proxectos de emprendemento
Imaxe dunha aldea do concello de Taramundi. TARAMUNDI.ES
Os concellos do Occidente asturiano colaborarán na creación dun inventario de vivendas e terreos en desuso.  A proposta, impulsada pola Fundación Edes, preséntase como unha ferramenta para actuar contra o despoboamento. O obxectivo sería poñer os bens rexistrados a disposición de proxectos de emprendemento e programas para atraer poboación aos seus territorios.
Nos vindeiros meses, a Fundación, apoiada por técnicos municipais, recollerá información sobre vivendas, naves e outras propiedades públicas e privadas que cumpran as condicións para acoller este tipo de iniciativas.
“Hai antigas escolas e equipamentos municipais que perderon o seu uso inicial e que poderían ser aproveitados agora para novos proxectos”, explica Fernando García, coordinador do programa de Voluntariado da Fundación Edes.
O catálogo incorporará tamén propiedades de particulares dispostos a vendelas, alugalas ou cedelas a persoas ou entidades interesadas en asentarse e traballar na zona. “Tratamos de cambiar a perspectiva no discurso sobre o despoboamento, e abordar a problemática como unha oportunidade”,  resalta o voceiro da Fundación.
A entidade, que traballa no ámbito da inclusión social, desenvolve o proxecto no marco dun programa da Confederación de Centros de Desenvolvemento Rural (COCEDER), que reúne a organizacións e colectivos que traballan en diferentes puntos do Estado.
“A experiencia tivo bos resultados noutros lugares nos que o programa está xa máis avanzado. Hai entidades do terceiro sector que necesitan este tipo de recursos para desenvolver proxectos de inclusión laboral, pero tamén empresas ou persoas  que traballan no mundo dixital e que apostarían por establecerse en entornos rurais se dispuxesen das condicións axeitadas”,  apunta García.
O ficheiro presentarase en outubro nunhas  xornadas  sobre o despoboamento e a necesidade de incentivar o emprendemento no rural que organizará a Fundación Edes. A información poderá difundirse despois en publicacións ou encontros especializados aos que acuden persoas do entorno urbano que buscan poñer en marcha ideas de negocio e proxectos de vida no medio rural.
A creación deste catálogo é unha das accións acordadas na reunión que mantiveron este martes en Vegadeo representantes dos concellos das comarcas Oscos Eo e Navia Porcía. Os municipios asturianos  traballan desde abril nun plan de desenvolvemento territorial conxunto para tratar de frear a despoboamento. “É un proxecto en cernes pero cremos que a unión nos fará máis visibles ante o Principado, e tamén a nivel estatal”, comenta José Ángel Pérez, alcalde de Castropol e presidente do Ceder Oscos Eo.
As políticas para conter a decadencia demográfica e económica  que arrastran desde  hai décadas rebordan o ámbito municipal, como apuntan as liñas estratéxicas definidas nese plan de desenvolvemento incipiente.  Os concellos propoñen actuar para lograren melloras  das redes de infraestruturas e das telecomunicacións, unha  oferta de formación profesional acorde cos recursos e o tecido empresarial da zona, incentivos fiscais para as persoas e sociedades do medio rural, estreitar a cooperación con outros territorios europeos afectados pola mesma problemática e poñer en valor o patrimonio material e cultural  propio.
Previous articleViveiro estrea unha APP turística gratuíta
Next articleA Mancomunidade pide á Xunta 240.000 euros para o plan de emprego
ARTÍCULOS RELACIONADOSMORE FROM AUTHOR
O BNG alerta de que Viveiro non poderá plantar patacas “alomenos ata 2022”
O PP pide outro acceso desde a A-8 a Ribadeo e un enlace da variante á estrada de Vilela
Medio Rural compromete financiamento para o arranxo da vía Bretoña-As Rodrigas
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
O BNG alerta de que Viveiro non poderá plantar patacas “alomenos...
O PP pide outro acceso desde a A-8 a Ribadeo e...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl en gl gl gl gl en es it it gl es pt en en pt gl gl gl gl gl gl gl gl gl gl gl gl en nn it gl es pt en en gl gl es es gl gl en gl gl gl en en en en en en gl gl es gl gl en gl en gl en gl gl gl gl en en en

text:
"É unha mágoa, poidemos pescar o dobre de bonito" - Xornal da Mariña
Inicio Economía “É unha mágoa, poidemos pescar o dobre de bonito”
A flota burelesa reclama "máis cota" tralo peche da pesquería e algunhas embarcacións fican sen alternativas ao túnido
Porto de Burela. J. FIGUEIREDO
A campaña do bonito do norte rematou na madrugada do mércores ao xoves cun sabor agridoce para a flota, que valora a cantidade de peixe capturado pero que se laia da falta de cota, un factor que adiantou o peche da pesquería ao mes de agosto.
“É unha mágoa; paramos a pouco máis da metade da costeira, con moito recurso, e poidemos pescar o dobre”, lamenta Sergio López, xerente da Organización de Produtores Pesqueiros (OPP) Lugo. No 2017, o Goberno central clausurou a pesquería o 13 de outubro e no 2016 a pesca do túnido rematou o día 5 dese mesmo mes.
A cantidade de bonito e a súa cercanía á costa animou a moitas embarcacións o tanque de Biscaia e Cantabria a sumarse á campaña, o que multiplicou o ritmo de pesca e esgotou en agosto o tope de 15.015 toneladas asignado para España pola Comisión Internacional para a Conservación do Atún Atlántico (ICCAT).
a flota burelesa reclama que se teña en conta “a boa situación biolóxica da especie”
Por iso, a flota burelesa reclama que se teña en conta a “boa situación biolóxica da especie”, expón López, e pide ao Goberno Central e á Comisión Europea que se fagan valer para acadar un mellor reparto na vindeira xuntanza do organismo internacional que regula a pesca do bonito.
José Ramón Lamelas, armador do Ramón Estefanía, mostra a frustración da flota ao sinalar que “levamos anos sen un peixe no mar e agora que o hai temos que quedar na casa”. O empresario expón o trastorno que supón o peche da pesquería para algunhas embarcacións. “Quedamos sen nada a que andar”, asegura, “porque espada non hai e a quenlla non é rentable para nós. Imos darlle aos traballadores vacacións e veremos que facemos”, conclúe.
na campaña do 2017, que durou ata mediados de outubro, alixáronse en burela só 65 toneladas máis do túnido ca este ano
Segundo os datos de Pesca de Galicia, vendéronse até este xoves 898.223 quilos na lonxa de Burela, a un prezo medio de 4,19 euros. A cifra é parcial, pois as embarcacións, pechada a pesquería, aínda terán uns días para descargar o capturado nas últimas xornadas. Con todo, os datos falan por si sós da abundancia do túnido: no 2017, con case dous meses máis de prazo para faenar, capturáronse 963 toneladas, cun promedio de custo de 4,50 euros.
Previous articleO BNG recollerá nun escrito “o malestar” pola “perda de calidade de vida” en Barreiros
Next articleSargadelos suspende os despidos e readmite a unha traballadora
ARTÍCULOS RELACIONADOSMORE FROM AUTHOR
O comité de Alcoa agarda que o estatuto “dea solución” ás empresas electrointensivas
O valadourense César Mogo presidirá a Comisión de Defensa do Senado
Unanimidade no Parlamento na defensa da venta presencial de billetes en Burela e Viveiro
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
O comité de Alcoa agarda que o estatuto “dea solución” ás...
O Goberno dá por “listo” o estatuto das electrointensivas nunha xuntanza...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl en gl gl ca gl gl en gl it it gl es pt en en es gl gl es gl gl gl gl fr gl es pt en en gl gl gl es gl gl en gl gl gl en en en en en en gl gl es gl gl en gl en gl en gl gl gl vi en en en

text:
Burela súmase á lista de concellos sen débeda viva - Xornal da Mariña
Inicio Política Burela súmase á lista de concellos sen débeda viva
O superávit municipal é de 700.000 euros e o remanente supera o millón, segundo o alcalde
O alcalde de Burela, Alfredo Llano. AXM
O alcalde de Burela, o socialista Alfredo Llano, resaltou que o Concello ten unha “débeda viva de cero euros”. O rexedor sinala que “isto quere dicir que non temos préstamos nin débedas con entidades bancarias” e presume da “boa situación económica” do municipio.
O rexedor destacou que “os últimos datos, do 2017, recollen un superávit de 700.000 euros e un remanente de máis dun millón de euros“. Llano asegura que estas cifras demostran “que estamos traballando ben”.
O alcalde burelés apunta que “gustaríanos, e xa o reclamamos a través da Federación Galega de Municipios (Fegamp) e da Federación Española de Municipios (FEMP), que existan posibilidades de investimentos para mellorar os servizos sociais, as infraestruturas, e aquilo que sexa bo e que repercuta nos veciños de Burela”.
O rexedor manifestou que a saúde económica do municipio “é unha satisfacción, pero temos uns cartos que queremos investir, e polo tanto insistiremos a través da FEMP e da FEGAMP, para que se chegue a un acordo e poder gastar esas partidas da mellor maneira posible, sempre pensando no beneficio común de todos os veciños”.
Previous articleAna Pontón urxe á Xunta a que interveña en Sargadelos
Next articleA carreira solidaria Alas de Vida engadirá un trail polo Monte Castelo
ARTÍCULOS RELACIONADOSMORE FROM AUTHOR
O comité de Alcoa agarda que o estatuto “dea solución” ás empresas electrointensivas
O valadourense César Mogo presidirá a Comisión de Defensa do Senado
Unanimidade no Parlamento na defensa da venta presencial de billetes en Burela e Viveiro
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
O valadourense César Mogo presidirá a Comisión de Defensa do Senado
O Concello de Barreiros estreará o luns o regulamento para que...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl en gl gl gl gl gl gl en es it it gl es pt en en gl gl gl gl gl gl gl gl gl gl gl en gl gl gl gl es ca en gl es pt en en gl gl es es gl gl gl gl gl gl en en en en en en gl gl es gl gl en gl en gl en gl gl gl gl en en en

text:
A carreira solidaria Alas de Vida engadirá un trail polo Monte Castelo - Xornal da Mariña
Inicio sociedade A carreira solidaria Alas de Vida engadirá un trail polo Monte Castelo
A asociación burelesa Fanto Fantini organiza o evento, que se celebrará os días 22 e 23 de setembro
Unha das edicións anteriores da proba. ALAS DE VIDA
A carreira solidaria Alas de Vida incluirá nesta edición un trail de 14 quilómetros polo Monte Castelo de Burela. A proba de montaña é unha das novidades no cartel do evento dirixido a recadar fondos e sensibilizar sobre a enfermidade coñecida como pel de bolboreta (epidérmolise bullosa), e previsto para os vindeiros 22 e 23 de setembro.
A asociación Fanto Fantini optou por ampliar o abano para potenciar a parte deportiva desta cita e incentivar a participación de diferentes perfís de corredoras e corredores cunha modalidade en voga.
a proba pretende sensibilizar sobre unha enfermidade rara que padecen 14 crianzas en galicia, unha delas en burela
A convocatoria mantén a carreira de sete quilómetros por asfalto entre o núcleo de Burela e a praia da Marosa e máis o paseo e a festa infantís, plenamente consolidadas tras catro edicións.
Fanto Fantini comezou a organizar a proba en 2014. O colectivo cultural burelao comprometeuse coa visibilización desta enfermidade rara que –na súa forma máis severa- afecta a catorce nenos e nenas en Galicia, entre eles, unha pequena da localidade mariñá.
“Coñeceron o caso da miña filla, e volcáronse completamente coa causa. Non temos máis que palabras de gratitude para eles”, explica Quico Muñoz, involucrado na tarefa de visibilizar unha doenza caracterizada por unha fraxilidade extrema na pel e nas mucosas e que limita gravemente a autonomía das persoas que a sofren.
“A nena naceu aquí a xente sabe de primeira man como afecta esta enfermidade, está sensibilizada e implícase moito”, agradece ao explicar a boa acollida que as carreiras solidarias tiveron desde o primeiro momento tanto en Burela como no resto da Mariña.
O diñeiro das inscricións destínase á asociación de afectados pola pel de bolboreta Debra España
O evento reuniu a redor de 900 persoas  -entre as probas deportivas e mais a festa- nalgunha das anteriores edicións. Na pasada, a recaudación ascendeu a 11.600 euros destinados aos programas da asociación de afectados Debra España. “É un evento organizado con todo o cariño, pero únicamente con doazóns e traballo de voluntarios, e malia todo ten unha repercusión enorme. É para estar máis que orgullosos”,  subliña.
Hai menos dun mes, Quico Muñoz participou, canda outros tres membros de Debra España, nunha das probas de ciclismo de montaña máis esixentes do mundo, o Iron Bike da rexión do Piamonte, nos Alpes italianos. Un reto que emprendeu co mesmo propósito de reclamar atención sobre a epidérmolise bullosa, e que rematou “moi satisfeito” pola repercusión da iniciativa –6.000 euros de recadación a través da campaña de micromecenado e dos patrocinios– e pola fazaña deportiva de ter completado un percorrido de 700 quilómetros cuns 70.000 metros de desnivel acumulado malia a dificultade engadida polas tormentas que caeron na zona durante a carreira. “Unha experiencia brutal”, conclúe.
Previous articleBurela súmase á lista de concellos sen débeda viva
Next articleObreiras defenden á dirección no conflito de Sargadelos, que levará o Xulgado do Social nº 2 de Lugo
ARTÍCULOS RELACIONADOSMORE FROM AUTHOR
O BNG alerta de que Viveiro non poderá plantar patacas “alomenos ata 2022”
O PP pide outro acceso desde a A-8 a Ribadeo e un enlace da variante á estrada de Vilela
Medio Rural compromete financiamento para o arranxo da vía Bretoña-As Rodrigas
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
O BNG alerta de que Viveiro non poderá plantar patacas “alomenos...
O PP pide outro acceso desde a A-8 a Ribadeo e...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl gl en id en en en en en gl gl gl gl gl gl gl es gl gl gl gl en gl gl gl en gl gl gl en gl gl gl en gl gl gl en gl gl gl en gl gl gl en gl gl gl en gl gl gl en gl gl gl en en gl gl es gl gl en gl en gl en en en

text:
Deportes archivos - Xornal da Mariña
O Burela FSF remonta para levar un derbi con miga ante o Cidade das Burgas
Redacción - 1 Febreiro, 2020
O pivote brasileiro Lucas Eto’o, terceira fichaxe no mercado de inverno para o Burela FS
Redacción - 30 Xaneiro, 2020
O Pescados Rubén FSF apóiase na firmeza defensiva para gañar en Majadahonda
Redacción - 26 Xaneiro, 2020
Álex frea a un combativo Burela FS, que dominou por momentos...
Redacción - 25 Xaneiro, 2020
O Burela FS buscará a sorpresa ante o Barcelona nos cuartos...
Redacción - 21 Xaneiro, 2020
O Pescados Rubén FS vai de máis a menos e cae...
Redacción - 19 Xaneiro, 2020
O Burela FSF sufre para amarrar os tres puntos nunha batalla...
Redacción - 18 Xaneiro, 2020
O Burela FS cóase entre os oito mellores dunha Copa do...
Redacción - 15 Xaneiro, 2020
O Pescados Rubén FSF leva os tres puntos da Seca nun...
Redacción - 11 Xaneiro, 2020
A sorte dálle as costas ao Burela FS tras someter ao...
Redacción - 11 Xaneiro, 2020
A selección española sub-17 chama de novo a Jorge Quelle, do...
Redacción - 10 Xaneiro, 2020
Ramón Vargas rescinde contrato co Burela FS e ficha polo Noia
Redacción - 8 Xaneiro, 2020
Oportunidade perdida en Santa Coloma para o Burela FS
Redacción - 5 Xaneiro, 2020
123...29Page 1 of 29
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl es gl gl br en es gl en es it it gl es pt en en es pt gl gl gl es gl en gl es pt en en gl es es es gl gl gl gl gl gl en en en en en en gl gl es gl gl en gl en gl en gl gl gl vi en en en

text:
O vegadense Andrés Álvarez de la Linera estará nas semifinais do mundial xuvenil de remo - Xornal da Mariña
Inicio Deportes O vegadense Andrés Álvarez de la Linera estará nas semifinais do mundial...
O remeiro de Eo de Vegadeo superou a criba de cuartos e buscará o pase á final este sábado
Andrés Álvarez de la Linera e Daniel Panisello. FACEBOOK CLUB REMEROS DEL EO
O remeiro veiguieño Andrés Álvarez de la Linera –do club Eo de Vegadeo– clasificouse para disputar as semifinais do Campionato do Mundo xuvenil de remo de Praga, no que participa canda Daniel Panisello (Rem Tortosa) na proba de double scull.
A parella superou a criba de cuartos de final disputada este venres ao rematar a regata na terceira posición, cun tempo de 6:27.01, só por detrás das tripulacións italiana e belga. Os españois, que comezaron a proba a un ritmo fortísimo, mantiveron a segunda praza ata os últimos 100 metros nos que foron superados pola embarcación belga.
Este sábado, ás 12.50 horas, disputarán a semifinal, na que terán a oportunidade de entrar por segundo ano consecutivo na gran final da competición. Na liña de saída estarán tamén Polonia, Grecia, Italia, Austria e Lituania.
Andrés Álvarez de la Linera
Campionato do Mundo de Remo
Club Remeros Eo de Vegadeo
Previous articleO BNG pedirá explicacións no Parlamento polo camping no castro de Barreiros
Next articleMaruxaina, Mercado Medieval e San Lourenzo lideran a axenda de ocio
ARTÍCULOS RELACIONADOSMORE FROM AUTHOR
O Burela FSF remonta para levar un derbi con miga ante o Cidade das Burgas
O pivote brasileiro Lucas Eto’o, terceira fichaxe no mercado de inverno para o Burela FS
Eduardo Míguez, de Porto de Celeiro, elixido presidente do comité de produtos do mar de AECOC
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
O Burela FSF remonta para levar un derbi con miga ante...
O pivote brasileiro Lucas Eto’o, terceira fichaxe no mercado de inverno...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl gl gl ca gl gl en gl it it gl es pt en en eu gl gl gl gl gl gl gl es gl es pt en en gl gl gl es gl gl gl gl gl gl en en en en en en gl gl es gl gl en gl en gl en gl gl gl vi en en en

text:
A Zalea a Abres xunta 30 embarcacións para pechar a Semana Náutica - Xornal da Mariña
Inicio Deportes A Zalea a Abres xunta 30 embarcacións para pechar a Semana Náutica
Unhas cen persoas desfrutaron da tradicional cita, que dobrou o número de barcos anotados no 2017
Merenda da Zalea a Abres. AXM
Un total de 30 embarcacións, que xuntaron a cen tripulantes, participaron na tarde do luns na tradicional Zalea a Abres, enmarcada na Semana Náutica de Ribadeo, que organiza o Real Club Náutico da localidade.
No 2017 participaron 14 embarcacións na cita, recuperada despois de seis anos sen celebrarse. Polo tanto, a Zalea parece camiño de consolidarse. A maioría dos participantes navegaron río Eo arriba ata o embarcadoiro da ría de Abres, lugar no que compartiron unha merenda.
Bergamota (trofeos Acisa e Real Club Náutico); Paradores (trofeos Banco Sabadell, Concello de Ribadeo e de vela tradicional) e Ventolín (trofeo Deputación de Lugo) foron os gañadores das regatas da Semana Náutica. A entrega de premios será o sábado, 18, ás 20.00 horas nas instalacións da entidade.
Real Club Náutico de Ribadeo
Previous articlePaula Comendeiro, da Pontenova, gaña o Mariña Folgueira de redacción xornalística
Next articleAdrián Ben: “correr nese estadio, contra medallistas mundiais, foi unha pasada”
ARTÍCULOS RELACIONADOSMORE FROM AUTHOR
Medio Rural compromete financiamento para o arranxo da vía Bretoña-As Rodrigas
O PP pide outro acceso desde a A-8 a Ribadeo e un enlace da variante á estrada de Vilela
Cuarta tentativa de Ribadeo, “a prezo de derrubo”, para vender os edificios en ruína do casco histórico
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
O Burela FSF remonta para levar un derbi con miga ante...
O pivote brasileiro Lucas Eto’o, terceira fichaxe no mercado de inverno...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl fr gl gl gl gl gl en gl it it gl es pt en en es gl gl gl gl gl es gl es pt en en es gl gl es gl gl gl gl gl gl en en en en en en gl gl es gl gl en gl en gl en gl gl gl vi en en en

text:
O Breogán continuará o seu plan de pretempada en Viveiro e San Cibrao - Xornal da Mariña
Inicio Deportes O Breogán continuará o seu plan de pretempada en Viveiro e San...
O equipo lucense, que regresa no vindeiro curso á ACB, pasará a próxima fin de semana na Mariña
Henk Norel, pívot do Breogán. CB BREOGÁN
O Club Baloncesto Breogán, que no vindeiro curso militará de novo na Liga ACB, a máxima categoría do básket español, desprazarase este sábado ata Viveiro, onde continuará co seu plan de pretempada.
A expedición do equipo lucense aloxarase nun hotel da localidade e será recibida no consistorio viveirense. No seu programa na Mariña, o club inclúe dous adestramentos en San Cibrao (sábado e domingo pola mañá), no concello de Cervo, outro na cidade do Landro, un traballo de recuperación en piscina e SPA e traballo físico e de recuperación nunha das praias da contorna.
O CB Breogán agradeceu aos Concellos de Cervo e Viveiro a súa hospitalidade e a cesión das instalacións deportivas.
Previous articleA mousse de Faba de Lourenzá encandila na Vuelta a España
Next articleO BNG recolle 150 sinaturas para pedir explicacións pola “deriva” de Barreiros
ARTÍCULOS RELACIONADOSMORE FROM AUTHOR
Varias persoas evacuadas ao Hospital tras colidir tres coches e un camión no corredor de Xove
O comité de Alcoa agarda que o estatuto “dea solución” ás empresas electrointensivas
O BNG alerta de que Viveiro non poderá plantar patacas “alomenos ata 2022”
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
O Burela FSF remonta para levar un derbi con miga ante...
O pivote brasileiro Lucas Eto’o, terceira fichaxe no mercado de inverno...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl en gl gl gl gl en es it it gl es pt en en gl gl gl gl gl gl gl gl gl gl gl gl gl gl gl gl gl gl gl gl gl es pt en en gl gl es es gl gl gl gl gl gl en en en en en en gl gl es gl gl en gl en gl en gl gl gl gl en en en

text:
Martiño Río, recoñecido en Burela polo seu segundo campionato español de boxeo - Xornal da Mariña
Inicio Central Burela Martiño Río, recoñecido en Burela polo seu segundo campionato español de boxeo
O burelao atopou no boxeo o espazo para realizarse deportivamente tras unha lesión que o apartou do fútbol
Martiño Río xunto a Alfredo Llano e Ramiro Fernández na recepción no concello de Burela. AXM
O boxeador Martiño Río recibiu este venres o recoñecemento do Concello de Burela polo recén conquistado campionato de España amateur, o segundo consecutivo nunha carreira meteórica.
O loitador instalouse no máis alto do podio en apenas tres anos de traxectoria competitiva, e despois de media vida xogando ao fútbol en Burela e en Sada. Río atopou no deporte de combate un acomodo mellor para as súas condicións físicas –1,96 de altura e máis de 91 quilos de peso-. “O boxeo deume máis satisfaccións persoais que o fútbol.  Vexo que se me dá ben. Estou máis cómodo polas miñas características físicas, para o fútbol era quizais demasiado grande”.
As crónicas do combate polo título do pasado mes de xullo en Córdoba ensalzan as súas “condicións innatas para o boxeo” e a rapidez coa que gañou “experiencia” e “picardía” no ring. De feito, presenta un palmarés inmaculado nas competicións e torneos celebrados en España. O único loitador que logrou dobregalo nun cuadrilátero foi o chino Mu Haipeng (44º no ránking mundial) no Boxam Tournament celebrado en maio en Murcia.
o burelés venceu ao balear Samuel López na final española disputada o 21 de xullo en Córdoba
A participación nos torneos internacionais coa selección española son o maior reto para Río que admite a dificultade de seguir escalando posicións cara os Xogos Olímpicos. “Para ir ás Olimpiadas hai que ir a moitos torneos con España, e iso significa viaxes de unha ou dúas semanas, algo moi difícil de compaxinar co traballo”, apunta.
Aínda que se iniciou na competición aos 28 anos, a súa afección polos deportes de combate non foi tardía. “Empecei aos dezasete ou dezaoito anos en kick boxing con Guerreiro (Club Kick Boxing A Mariña), e pouco a pouco funme encamiñando cara ao boxeo”, lembra.
No medio, unha lesión de xeonllo que o apartou definitivamente do fútbol. “Cando me recuperei centreime no boxeo, porque me gustaba e porque me permitía seguir manténdome en forma”.
Na elite competitiva ingresou da man do club coruñés Planas Box, do que saíron os mellores loitadores galegos como Dinky, Zapata ou Manolo Planas –presidente da Federación Galega e cinco veces campión do mundo-. “Aquí, estes deportes necesitarían un pequeño empurrón, non hai moita xente nen moitos clubs, pero tampouco é unha cuestión comarcal, o caso da Coruña co Planas é o excepcional”,  apunta.
“A Federación Galega funciona moi ben, se queres boxear tes todas as facilidades para facelo”
O seu paso polo fútbol permítelle entrar no debate sobre a atención e o recoñecemento dos deportes minoritarios con cautela. “Non creo que se poida comparar un e outro deporte sen máis. Se che gusta o boxeo segues e valoras os méritos dos boxeadores, se non é complicado, pero co fútbol afeccionado sucede o mesmo. Quen gañou este ano a Copa Deputación? Pois seguro que só o saben os que seguen as competicións provinciais”, razoa.
A actividade competitiva segue para el tras este recibimento en Burela. Na axenda ten un combate na Coruña –onde vive- o vindeiro 7 de setembro, e a súa segunda participación no torneo Odivelas Cup, que se celebra en Portugal, de cara a decembro. No aire mantense a posibilidade de celebrar algunha velada en Burela, onde aínda non puideron velo no cuadrilatero.
Campionato de España de boxeo
Previous articleNaseiro e Festa Normanda protagonizan a axenda da fin de semana
Next articleO conflito de Sargadelos abócase á vía xudicial tralo despido dunha afiliada da UXT
ARTÍCULOS RELACIONADOSMORE FROM AUTHOR
Unanimidade no Parlamento na defensa da venta presencial de billetes en Burela e Viveiro
A provincia de Lugo será a máis afectada de España polo abandono de terras agrícolas ata 2030
A estación de Burela contará ata final de ano cun informante para os usuarios do tren
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
Unanimidade no Parlamento na defensa da venta presencial de billetes en...
A provincia de Lugo será a máis afectada de España polo...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl br en gl gl ca en gl gl en es it gl gl es pt en en gl gl gl es gl es gl gl gl es gl es es gl gl gl en gl gl gl gl es pt en en gl gl es es gl gl gl gl gl gl en en en en en en gl gl es gl gl en gl en gl en gl gl es gl en en en

text:
O Cuarteto Argos inaugura o Festival Internacional de Música de Piantón - Xornal da Mariña
Inicio Cultura O Cuarteto Argos inaugura o Festival Internacional de Música de Piantón
Sete agrupacións e solistas de diferentes países europeos participan neste ciclo musical que culminará cun concerto conxunto o vindeiro sábado
O Cuarteto Argos inaugurou o Festival na igrexa de Piantón
As frautas traveseiras do Cuarteto Argos inauguraron este domingo o Festival Internacional de Música de Piantón, que reúne sete agrupacións e solistas de diferentes países europeos na localidade vegadense.
As integrantes do grupo  – dúas españolas e dúas italianas que están a rematar os seus estudos no Conservatorio Arcangelo Corelli de Messina– están en Piantón para agasallar ao público co seu talento pero tamén para involucrarse nunha experiencia de aprendizaxe recíproca e convivencia.
“Son músicos jóvenes que están terminando sus másteres  y sus posgrados, y que empiezan a darse a conocer y a incorporarse a la vida profesional”, explica Elena Montaña, mezzo-soprano e directora do Festival.
Os instrumentos de vento predominan no elenco da oitava edición do festival de música clásica que programa quince concertos -que poden consultar aquí– ata o vindeiro 4 de agosto.
Os artistas alóxanse en vivendas cedidas polos veciños da localidade, e dispoñen das aulas do C.R.A. Ría del Eo para preparar os seus repertorios e unirse ao taller participativo “Conjunto Festival”,  unha das singularidades do evento.
Durante a semana, os músicos invitados ensaian con outros estudantes e afeccionados un repertorio que interpretan conxuntamente nos dous concertos que pechan o ciclo. Entre as pezas elixidas, hai cada ano unha composición orixinal que, nesta edición, asina a pianista gaditana Dolores Serrano, que tamén se sumará ao elenco.
Os ensaios realizaranse  nas aulas do C.R.A. Ría del Eo durante a semana
“Buscamos músicos que sean muy buenos en sus instrumentos, pero también que estén dispuestos a improvisar, a cantar y a compartir”, comenta a directora do Festival, sobre este obradoiro que reunirá a 43 persoas nas aulas do centro educativo.
O ciclo musical chega a súa oitava edición como unha cita consolidada, “es una experiencia gratificante para los que vienen, y son ellos mismos los que la difunden. Afortunadamente, en este momento tenemos más músicos que quieren venir, que plazas disponibles. Tenemos que adaptarnos a los servicios y a las instalaciones de las que disponemos aquí”, apunta Elena Montaña.
“Tenemos un público muy fiel, que tiene mucha confianza en nosotros”
A igrexa de Piantón acollerá concertos durante toda a semana como escenario de referencia do Festival, que levará a música clásica tamén a outras localidades da contorna. Taramundi e Ribadeo repiten como destino dos “concertos itinerantes” e, como novidade, prográmanse actuacións tamén en tres igrexas do Camiño de Santiago en Valdepares (El Franco), Tol (Castropol) e Abres (Vegadeo).
Festival Internacional de Música de Piantón
Previous article“O racismo non resiste a un día no campo de refuxiados (sen refuxio) de Moria”
Next articleUnhas vodas meigas serán o aperitivo da 40 Queimada Popular de Cervo
ARTÍCULOS RELACIONADOSMORE FROM AUTHOR
O PP pide outro acceso desde a A-8 a Ribadeo e un enlace da variante á estrada de Vilela
Cuarta tentativa de Ribadeo, “a prezo de derrubo”, para vender os edificios en ruína do casco histórico
A provincia de Lugo será a máis afectada de España polo abandono de terras agrícolas ata 2030
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
En marcha o concurso do cartel da Festa da Faba, que...
A escritora burelá Antía Yáñez recibe este sábado o Premio Agustín...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl gl en en gl fr gl gl br is pt ca en gl gl gl en es it it gl es pt en en pt gl gl gl gl gl gl gl is gl gl en gl gl gl ca gl pt gl en gl gl gl gl gl gl gl es pt en en es gl es es gl gl ca gl gl gl en en en en en en gl gl es gl gl en gl en gl en gl gl es gl en en en

text:
Propostas para a fin de semana na Mariña e Occidente de Asturias - Xornal da Mariña
Inicio Cultura Propostas para a fin de semana na Mariña e Occidente de Asturias
Mallas tradicionais, feiras do libro, mostras folclóricas ou competicións deportivas son algunhas das posibilidades de ocio na zona
A Feira do Libro de Burela xa está en marcha, con oito postos na Praza do Concello. Manel Loureiro (venres, 20.15 horas) e Antía Yáñez (sábado, 19.00), entre outros, presentarán as súas novas novelas. Podes consultar o programa aquí.
Ademais de literatura, o deporte será protagonista na vila esta fin de semana, coa celebración do torneo Burela Bonita de fútbol sala. Pescados Rubén Burela, Palma Futsal, Santiago e Noia Portus Apostoli participarán na competición sénior, que comezará este venres ás 19.30 horas coa desputa das dúas semifinais. A final está prevista para o sábado, ás 21.30. Tamén haberá trofeo en categoría xuvenil.
Torneo Burela Bonita. AXM
A parroquia cervense de Rúa recupera o sábado o oficio da malla tradicional nun evento etnográfico que promete unha festa completa, con ruta de sendeirismo, sesión vermú e verbena, xogos populares, paseos a cabalo, demostracións de oficios artesáns e xantar popular.
Malla de Rúa. AXM
O sábado, os amantes da pesca teñen unha cita en Foz. Trátase da segunda edición do Open-Quedada de Pesca Deportiva, no que está previsto que participen unhas 35 embarcacións. A competición arrincará ás 07.15 horas e ás 13.30 será a entrega de premios, na lonxa.
O Pazo de Fontao de Foz acollerá o domingo, desde as 20.00 horas, o Touporroutou Solidario que organiza A Pomba do Arco, a beneficio dunha familia local. Actuarán Kentakis, con Burunda e Olaia.
Para quenes queiran desfrutar dunha malla tradicional, A Pontenova ofrece o sábado outra posibilidade. A actividade comezará ás 12.00 horas, e podes coñecer o programa neste enlace.
A Deputación de Lugo financia actividades para nenos e adultos no Pozo da Ola. O sábado, en horario de tarde -de 17.00 a 20.00 horas-, haberá rocódromos acuáticos, kayak, inchables, waterballs…
Actividades fluviais na Pontenova en anos anteriores.
O pregón de Carlos Álvarez Lebredo (sábado, 20.30, teatro) abrirá as festas patronais de Ribadeo, na honra de Santa María do Campo. Antes, como aperitivo, haberá unha obra de teatro de monicreques no parque de San Francisco, desde as 19.00. A partir do 5 de setembro comezarán as verbenas.
A mostra folclórica do Valadouro, que organiza Amado Lar, cumpre o sábado 30 anos. O evento comezará ás 19.30 na Praza de Santa María, coa actuación dos grupos Nova Semente de Celeiro, Mistura de Lieiro, San Xiao do Trebo de Cariño e maila formación anfitrioa.
EcoVegadeo celebra quince anos mostrando agricultura ecolóxica e desenvolvemento sostible. O evento, sábado e domingo, terá un horario de 11.00 a 14.00 horas e de 16.30 a 20.00. Haberá talleres, exposición de instrumentos antigos, cata de cervexas e o tradicional Campeonato de Patefa.
Chourizos de cabaza, produtos do mar, pan, marmeladas ou galletas son algunhas das propostas que os visitantes poden atopar na feira de produtos ecolóxicos Ágora Verde. Celébrase ate domingo nos xardíns Noriega Varela de Viveiro, con horario ininterrompido, de 11.00 a 22.00 horas, e actividades para nenos.
Feira do Libro de Burela
festas patronais de Ribadeo
Previous articleSargadelos, citada para un acto de conciliación a petición de UXT
Next articleO parque eólico de Pena Ventosa achegará 1,2 millóns anuais a O Vicedo
ARTÍCULOS RELACIONADOSMORE FROM AUTHOR
Dúas mulleres, evacuadas ao Hospital tras colidir tres coches e un camión no corredor de Xove
O valadourense César Mogo presidirá a Comisión de Defensa do Senado
Medio Rural compromete financiamento para o arranxo da vía Bretoña-As Rodrigas
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
En marcha o concurso do cartel da Festa da Faba, que...
A escritora burelá Antía Yáñez recibe este sábado o Premio Agustín...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl gl ca br en gl gl en es it it gl es pt en en gl gl gl gl gl gl gl gl gl gl gl es gl gl gl en gl gl gl es gl en gl gl gl gl es pt en en gl gl es es ca gl gl gl gl es en en en en en en gl gl es gl gl en gl en gl en gl gl es gl en en en

text:
Unha exposición repasa corenta anos de democracia en Vegadeo - Xornal da Mariña
Inicio Cultura Unha exposición repasa corenta anos de democracia en Vegadeo
A Casa da Cultura acolle ata o 24 de agosto unha mostra de documentos relacionados coas eleccións celebradas desde 1979
Parte dun cartel exposto na mostra cos candidatos de V-1 ás eleccións de 1983. AXM
“Este segundo boletín da nosa candidatura sae á rúa cando  a indiferencia polo que ocorre dentro do concello –e en xeral en toda a vida política española-  parece gañar terreo e cada vez máis a miúdo se oe que nada cambiou, que todos son iguais ou para que votamos”.   Non  parece un comentario desactualizado mais ten case corenta anos. O texto reproduce o encabezamento dunha folla informativa publicada en marzo de 1980 pola agrupación de electores independentes V-1,  con catro concelleiros na primeira corporación municipal democrática de Vegadeo.
O documento forma parte dunha exposición que repasa a “transición democrática” a través de programas electorais, carteis, pasquíns e recortes de prensa, e que dá claves para entender a historia das últimas catro décadas no plano local, pero non só.
“A próxima primavera cumpriranse corenta anos das primeiras eleccións, e pareceunos un bo momento para facer esta retrospectiva”, comenta Marta Santamarina, da asociación Amigos de Vegadeo y su Concejo, que organizou a mostra aberta na Casa da Cultura veigueña.
O groso do material exposto corresponde á primeira lexislatura na que a corporación municipal estaba formada por representantes das agrupacións independentes  V-1 (4), V-2 (3), UCD (4) e PSOE (3).
José Ramón Álvarez de Linera, de V-2, foi elixido alcalde co apoio dos concelleiros do partido de Adolfo Suárez, e dun edil socialista que logo sería apartado por non cumprir coa “disciplina de voto”, segundo recollen as crónicas da época. Agardábase que o PSOE investira ao  candidato da “progresista”  V-1, que ademais lograra o maior número de votos.
A prensa seguiu dando conta do devir dunha primeira lexistura axitada coa propiedade da Casa Villamil e mais as obras da piscina municipal no centro do debate, con algún pleno multitudinario no medio.
No 79, votou o 58% do censo.  A participación medrou nas convocatorias sucesivas, e alcanzou o seu pico, 76%, en 2007
Malia a aritmética da investidura, o voto da esquerda superou ao da dereita e rompeu coas expectativas conservadoras que prognosticaban un maior peso da liña continuísta co franquismo nas  zonas rurais. Unha situación que se repetiu noutros concellos do Occidente asturiano como explicou o historiador Armando López Roca nunha das ponencias das Jornadas de Historia Local que se celebraron coincidindo coa inauguración da mostra.
A creación de agrupacións independentes foi outra das singularidades do momento histórica na comarca. De feito, formulouse a posibilidade de constituír unha coordinadora de candidaturas independentes do Occidente asturiano, que puxeron en común iniciativas vinculadas ás deficiencias de servizos e comunicacións da bisbarra.
V-1 concurriu ás eleccións do 83, que gañou o PSOE, pero non repetiría no 87. “Non fomos capaces de organizar (unha candidatura), nin de organizarnos, por que o desinterese e a apatía envólvenos”, contaban noutra folla informativa na que anunciaban, en abril,  a súa renuncia a continuar.
O multipartidismo inicial deu paso á consolidación do PSOE e PP como forzas dominantes, con incursións na corporación de IU e Foro por unha e outra banda do espectro ideolóxico.
Vegadeo tivo 81 concelleiros e concelleiras durante case catro décadas de historia democrática
Nesa confrontación bipartidista, o PSOE saíu claramente gañador. Desde que en 1983, chegou a alcaldía  Servanda García Fernández  (rexedora durante vinte anos) o PSOE só cedeu o mando en 2003, apenas nove meses no inicio da lexistura, e entre 2011 e 2015, cando gobernou a popular Begoña Calleja.
A exposición, que estará aberta ata o vindeiro 24 de agosto na sala de exposición Luis Fega,  facilita aos visitantes este percorrido histórico reflectido en candidaturas, programas e resultados electorais.
Amigos de Vegadeo y su Concejo
Casa da Cultura de Vegadeo
Previous articleVegadeo homenaxea aos organizadores da Semana Santa de Piantón
Next articleO BNG pedirá explicacións no Parlamento polo camping no castro de Barreiros
ARTÍCULOS RELACIONADOSMORE FROM AUTHOR
O valadourense César Mogo presidirá a Comisión de Defensa do Senado
En marcha o concurso do cartel da Festa da Faba, que se celebrará do 2 ao 4 de outubro
A escritora burelá Antía Yáñez recibe este sábado o Premio Agustín Fernández Paz
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
En marcha o concurso do cartel da Festa da Faba, que...
A escritora burelá Antía Yáñez recibe este sábado o Premio Agustín...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl br en gl gl gl es en gl gl en es it gl gl es pt en en es gl gl it gl gl gl pt gl gl gl gl gl gl it gl ast gl gl gl gl en lt gl fr gl es pt en en gl gl es es gl gl gl gl gl gl en gl gl gl en en en en en en en gl gl es gl gl en gl en gl en gl gl es gl en en en

text:
Un atlas linguístico reflicte a transición entre galego e asturiano na zona do Eo-Navia - Xornal da Mariña
Inicio Cultura Un atlas linguístico reflicte a transición entre galego e asturiano na zona...
A obra, coordinada polo profesor e académico Ramón d´Andrés, é o resultado dun estudo no que se entrevistou a máis de 100 informantes de 40 localidades
Ramón d'Andrés. UNIVERSIDAD DE OVIEDO
Un novidoso atlas lingüístico coordinado polo académico e profesor da Filoloxía Asturiana da Universidade de Oviedo, Ramón d’Andrés, describe de forma pormenorizada como se produce a transición gradual entre o galegoportugués e o asturleonés na zona do Eo Navia.
“Entre os especialistas hai consenso en que as falas da zona Eo-Navia se caracterizan lingüísticamente como un galegoportugués de transición ao asturleonés. Isto quere decir que a proporción de trazos galegoportugueses alcanza maior peso estatístico que os asturleoneses, aínda que estes aparecen xa de forma bastante apreciable. Niso consiste a peculiaridade da zona”, explica o investigador.
A obra, ‘Estudiu de la Transición Llingüística na Zona Eo-Navia, Asturies (ETLEN). Atles dialectográficu-horiométricu-dialectométricu’, recolle o resultado dunha investigación que comezou no ano 2000 e que reflicte a forma en que se manifestan, en distintos puntos dese territorio, ata 368 fenómenos lingüísticos –algúns deles examinados a través dunha ou varias palabras e expresións-.
“Hai fenómenos bastante coñecidos, que no ETLEN alcanzan una precisión milimétrica; por exemplo, os mapas referidos a tecer – texer ou cóbado – codo – coldo. Outros son pouco coñecidos ata a aparición do noso atlas; por exemplo, todos os referidos ás variantes dos pronomes átonos de terceira persoa. E hai unha gran cantidade de fenómenos dos que non se coñecía a configuración xeográfica, e que descubrimos que constitúen tamén trazos de fronteira. Por exemplo, o galegoportugués permite dúas colocacións do pronome átono en perífrases verbais (has chamarme, hasme chamar), mentras que o asturleonés coloca o pronome átono só ao final (has chamame)”, expón o investigador.
“NA COMARCA EO-NAVIA PREDOMINAN OS TRAZOS GALEGOPORTUGUESES, PERO OS ASTURLEONESES SON APRECIABLES. ISO É O SINGULAR”
Ademais de afondar no coñecemento da zona desde o punto de vista da dialoctometría clásica, o grupo de investigación coordinado por D’Andrés desenvolveu un método propio que mestura procedementos lingüísticos e estatísticos para mostrar a proporción na que os diferentes trazos se dan en cada unha das localidades estudadas e facer “unha fotografía moi precisa da transición entre galegoportugués e asturleonés”.
40 LOCALIDADES E MÁIS DE 100 INFORMANTES
Os datos recolléronse en 40 localidades dentro da zona Eo-Navia e nalgunhas das súas lindantes a través de inquéritos a máis dun centenar de informantes, persoas maiores radicadas no lugar e boas coñecederas da fala local. “A elección de maiores de 65 anos é unha práctica moi afianzada neste tipo de estudos. Ademais, neste caso, as falas populares sufren un proceso progresivo de castelanización, por razóns socioculturais obvias. Por iso, se buscas ao mellores falantes, tes que dirixirte a persoas maiores; os novos están máis castelanizados”, aclara.
Ficha dunha informante. AXM
O estudo, publicado en 2016,  preséntase como a maior investigación realizada ata a data sobre a realidade lingüística da zona Eo-Navia – o precedente máis próximo no tempo sería o ‘Atlas léxico marinero de Asturias’, de Emilio Barriuso (Real Instituto de Estudios Asturianos, 2002) -, e ofrece un procedemento metodolóxico aplicable a outras zonas de fronteira lingüística.
“DESCONFIAMOS DA INTROMISIÓN DE ELEMENTOS POLÍTICOS OU IDEOLÓXICOS NUNHA INVESTIGACIÓN SERIA”
O coordinador do estudo  evitou entrar en controversias políticas sobre a realidade lingüística do Occidente asturiano no contexto de difusión desta obra. “Os meus colegas e mais eu defendemos a independencia da ciencia lingüística doutras ramas do saber serias e respetables como a socioloxía da linguaxe ou a política linguística. Por iso desconfiamos da intromisión de elementos ideolóxicos, políticos ou identitarios no desenvolvemento dunha investigación lingüística que se pretenda seria. A política está moi ben e a lingüística tamén. Pero cando un asunto de naturaleza estritamente lingüística se mestura coa polÍtica, o resultado é sempre unha chapuza”, remarca Ramón d´Andrés que coordinou un equipo de 14 investigadores.
A este respecto, en relación coa traxectoria da Academia da Llingua Asturiana, o estudoso sinala que “como institución lingüística, a Academia veu desenvolvendo un discurso con dúas vertentes: a sociopolítica e a estritamente lingüística“, sinala d’Andrés.
“Non vou falar sobre a primeira no contexto desta conversa sobre o ETLEN, pero si podo valorar a segunda. A Academia mantén como doutrina ortodoxa que as falas do Eo-Navia só poden ser calificadas como falas de transición, negando absolutamente a súa adscrición galegoportuguesa, como se unha e outra cousa (galegoportugués de transición) fosen incompatibles. Detecto ademais que, nese discurso de intención lingüística, interveñen criterios de tipo ideolóxico. Estes sesgos son unha práctica habitual nas academias –a española, a galega-. Como lingüista discrepo desas prácticas”, conclúe.
Previous articleUn desfile e unha churrascada animarán a presentación da Festa Normanda
Next articleA renovada rúa San Roque de Ribadeo abre este mércores ao tráfico
ARTÍCULOS RELACIONADOSMORE FROM AUTHOR
Medio Rural compromete financiamento para o arranxo da vía Bretoña-As Rodrigas
O PP pide outro acceso desde a A-8 a Ribadeo e un enlace da variante á estrada de Vilela
O BNG alerta de que Viveiro non poderá plantar patacas “alomenos ata 2022”
Carlos Varela 18 Xullo, 2018 at 11:03 a.m.
Discrepa dos aspectos ideolóxicos e o Atlas está en asturiano (como exemplo a ficha). Os aspectos galego-portugueses son maioritarios, moitos máis cós “asturleoneses”, tratar de equiparalos poñendo que son “apreciables”, por favor. Quen fixo o Atlas? Todos discípulos de Ramón d’Andrés, polo tanto non existen outras sensibilidades, polo tanto o que el mesmo critica no ideolóxico, peca no mesmo.
Por outra parte, estaría ben que Xornal da Mariña puxese tamén as obras das outras tendencias e non só da asturianista e que respectase a toponimia do Eo-Navia nos seus artigos, que non o fai.
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
En marcha o concurso do cartel da Festa da Faba, que...
A escritora burelá Antía Yáñez recibe este sábado o Premio Agustín...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl gl gl ca gl gl en es it it gl es pt en en gl gl gl gl gl gl gl gl it es gl gl es pt en en gl gl es es gl gl gl gl gl gl en en en en en en gl gl es gl gl en gl en gl en gl gl gl vi en en en

text:
A axenda da Semana Náutica segue coa Zalea a Abres - Xornal da Mariña
Inicio Deportes A axenda da Semana Náutica segue coa Zalea a Abres
As embarcacións saíran ás 16:00 horas do porto deportivo de Ribadeo e percorrerán a ría ata Abres
Un momento da regata de cruceiro local disputada este sábado.
O Real Club Naútico de Ribadeo organiza este luns a tradicional Zalea a Abres. As embarcacións sairán ás 16.00 do porto deportivo ribadense e remontarán  o río ata a localidade asturiana. Trátase da cita máis popular da Semana Náutica que se desenvolve desde o pasado luns cun amplo abano de probas nas que participaron unhas duascentas embarcacións.
Maremasma gañou este sábado a regata de cruceiro local na que participaron doce embarcacións mentras que o Elena Caro Martínez venceu no trofeo de vela lixeira no que se mediu a outros tres competidores.
O pasado venres, Ventolín impoñíase na regata de vela tradicional Trofeo Deputación de Lugo. “O vento constante do nordeste acompañou a navegación e permitiu disfrutar deses días na ría”, explicaron os organizadores.
A Semana Náutica pecharase o vindeiro sábado, co acto de entrega dos trofeos.
Real Club Náutico de Ribadeo
Semana Náutica de Ribadeo
Previous articleOs científicos xustifican a “alarma social” coa velutina e din que erradicala é “ciencia ficción”
Next articleO Concello de Barreiros baliza a zona onde se produciu o desprendemento
ARTÍCULOS RELACIONADOSMORE FROM AUTHOR
O PP pide outro acceso desde a A-8 a Ribadeo e un enlace da variante á estrada de Vilela
Cuarta tentativa de Ribadeo, “a prezo de derrubo”, para vender os edificios en ruína do casco histórico
A provincia de Lugo será a máis afectada de España polo abandono de terras agrícolas ata 2030
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
O Burela FSF remonta para levar un derbi con miga ante...
O pivote brasileiro Lucas Eto’o, terceira fichaxe no mercado de inverno...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl en gl gl gl gl en gl it it gl es pt en en es gl gl gl en gl gl gl gl gl pt es gl es pt en en gl gl gl es ca gl gl gl gl gl en en en en en en gl gl es gl gl en gl en gl en gl gl es gl en en en

text:
Un concurso de relatos "ao voo" animará a Feira do Libro de Burela - Xornal da Mariña
Inicio Cultura Un concurso de relatos “ao voo” animará a Feira do Libro de...
O escritor madrileño Matías Escalera será o pregoeiro do evento, do 31 de agosto ao 2 de setembro
A concellería de cultura de Burela incluirá no programa da Feira do Libro, que se celebrará os días 31 de agosto e 1 e 2 de setembro, a primeira edición do concurso ‘Relatos al vuelo‘, prevista para a mañá da primeira xornada do evento, de 12.00 a 13.00 horas.
Os participantes no concurso deberán escribir unha historia de non máis de 300 palabras con temática libre na que se deberán incluír tres palabras escollidas ao azar. Os concursantes terán un tempo máximo dunha hora para presentar os seus traballos. O relato que elixa o xurado, composto por escritores asistentes á feira, lerase na xornada do sábado.
Os interesados en participar, sempre e cando sexan maiores de 16 anos, poden escribirse a partir deste mércores no correo electrónico casadaxuventude@burela.org. O certame disporá dun premio de 50 euros e trofeo.
Ademais, o edil de cultura burelés, José Díaz, avanzou que o escritor madrileño Matías Escalera será o pregoeiro desta edición da feira. O pregón está previsto para o sábado ás 12.30 horas.
Outro dos atractivos do evento será a presenza do novelista pontevedrés Manel Loureiro, o venres ás 20.00 horas. O escritor falará da súa última obra, ‘Veinte‘, e da súa traxectoria literaria. “Trátase dun dos autores españois con máis ventas desde o éxito do seu libro ‘Apocalipsis Zombie‘, e para nós será un luxo contar cun gran narrador e comunicador, que colabora con ‘Cuarto Milenio‘ e outros programas de televisión e radio”, expón Díaz.
Feira do Libro de Burela
Previous articleA Xunta informará sobre o anisakis a partir do luns
Next articleAsteleiros Fra acollerá unha charla sobre o avistamento de baleas en San Cibrao
ARTÍCULOS RELACIONADOSMORE FROM AUTHOR
O valadourense César Mogo presidirá a Comisión de Defensa do Senado
Unanimidade no Parlamento na defensa da venta presencial de billetes en Burela e Viveiro
A provincia de Lugo será a máis afectada de España polo abandono de terras agrícolas ata 2030
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
En marcha o concurso do cartel da Festa da Faba, que...
A escritora burelá Antía Yáñez recibe este sábado o Premio Agustín...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl en gl gl gl gl en gl it it gl es pt en en gl gl gl gl gl gl gl gl gl gl gl gl pt es gl es pt en en gl gl gl es ca gl gl gl gl gl en en gl en en en en en en en gl gl es gl gl en gl en gl en gl gl gl vi en en en

text:
O Pescados Rubén aplicará un convenio colectivo ás súas xogadoras - Xornal da Mariña
Inicio Deportes O Pescados Rubén aplicará un convenio colectivo ás súas xogadoras
O club, pioneiro nesta iniciativa, ofrecerá un contrato profesional a todas as súas futbolistas
Xogadoras do Pescados Rubén nun partido da pasada tempada. BURELA FS
O Pescados Rubén Burela FSF aplicará un convenio colectivo ás xogadoras do primeiro equipo feminino na tempada 2018-2019, na que militarán na Primeira División da Real Federación Española de Fútbol (RFEF).
O club burelao, o único profesional do fútbol sala feminino en España, ofrece desde hai anos contratos ás súas futbolistas, con cláusulas que sempre se contemplaron desde a condición do deportista, sen marcar diferencias polo seu sexo.
o colectivo de xogadoras do fútbol sala feminino español participará nas conversacións
Neste caso, a entidade dá un paso máis na súa pelexa pola igualdade e na aposta polo deporte feminino. A negociación do convenio colectivo, que contará co concurso da Asociación de Jugadoras de Fútbol Sala Femenino (AJFSF), partirá do acordo existente no fútbol sala masculino entre a Liga Nacional de Fútbol Sala (LNFS) e o colectivo de futbolistas, pero as cláusulas axeitaranse á realidade e necesidades do deporte feminino.
As negociacións coa AJFSF e coas capitás do equipo, Bea Mateos e Jozi, iniciaranse nos próximos días.
Presentación do corpo técnico e médico do Burela FSF. AXM
PRESENTACIÓN DO CORPO TÉCNICO E MÉDICO
O Pescados Rubén Burela FSF presentou ao corpo técnico e médico da vindeira tempada. Seguen á fronte do equipo Julio Delgado e máis Iván Cao, ‘Lucas‘.
Previous articleDescontos, presentacións, sinaturas e actividades infantís, bazas da Feira do Libro de Viveiro
Next articleÉ legal a acampada no castro de Barreiros?
ARTÍCULOS RELACIONADOSMORE FROM AUTHOR
O valadourense César Mogo presidirá a Comisión de Defensa do Senado
Unanimidade no Parlamento na defensa da venta presencial de billetes en Burela e Viveiro
A provincia de Lugo será a máis afectada de España polo abandono de terras agrícolas ata 2030
Dante Llas Area 9 Agosto, 2018 at 9:53 p.m.
Imaxino que “os máis grandes” daranse conta que quedan co cú ao aíre. Aínda lembro a viaxe en avión do Barça, os homes en “bisnes” e as mulleres en “touriste”, que collan exemplo.
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
O Burela FSF remonta para levar un derbi con miga ante...
O pivote brasileiro Lucas Eto’o, terceira fichaxe no mercado de inverno...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl en gl gl gl gl en gl it it gl es pt en en es gl gl gl gl gl fr gl gl gl gl gl gl en gl gl es gl gl pt gl es pt en en gl gl gl es ca gl gl gl gl gl en en en en en en gl gl es gl gl en gl en gl en gl gl es gl en en en

text:
Coñece o programa da Feira do Libro de Burela, que quere atraer aos nenos - Xornal da Mariña
Inicio Cultura Coñece o programa da Feira do Libro de Burela, que quere atraer...
A presenza da escritora burelesa Antía Yáñez será un dos atractivos do evento, do 31 de agosto ao 2 de setembro
A escritora burelesa Antía Yáñez presentará a súa primeira novela para adultos, ‘Senlleiras‘, na cuarta edición da Feira do Libro de Burela, que o Concello impulsa a vindeira fin de semana, do 31 de agosto ao 2 de setembro.
A autora mariñá, que estará na feira o sábado 1, desde as 19.00 horas, foi recoñecida recentemente co premio Illa Nova de Narrativa pola súa nova obra e tamén co Fina Casalderrey de literatura infantil. Ademais de Yáñez, participarán na feira Manel Loureiro, Matías Escalera, Suevia Figueroa e Otto Treto, Pablo Mosquera, Carlos Nuevo Cal e Alfonso Otero Regal, entre outros.
O goberno local, segundo espuxo o concelleiro de cultura, José Díaz, pretende atraer aos nenos á feira cun programa con varias actividades infantís, entre elas tres espectáculos de contacontos, un por xornada.
HABERÁ UN TALLER DE MANUALIDADES E TRES ESPECTÁCULOS DE CONTACONTOS, UN POR XORNADA
O venres pola mañá celebrarase unha das novidades desta edición, o concurso de relatos “ao voo”. Pola tarde haberá un obradoiro de manualidades a cargo da aula medioambiental Gaia e as 19.30 comezará un espectáculo de contacontos, música e humor a cargo de Saleta Fernández & Pan con Chocolate. Ademais, a feira contará coa presenza dunha retratista, Eva Carballades. Para a primeira xornada está tamén prevista a presentación da nova novela de Manel Loureiro, ‘Veinte‘.
Programa do venres e o sábado. AXM
O sábado será o pregón, que pronunciará desde as 12.30 horas Matías Escalera. A continuación haberá unha nova sesión de contacontos, que ofrecerá Bandullo Azul. Ademais de Yáñez, na segunda xornada presentarán traballos María José Rodríguez, Pablo Mosquera, Carlos Nuevo Cal e Otero Regal.
Ademais, sortearase un lote de libros doado polos oito stands que participarán no evento.
Actividades do domingo. AXM
O domingo, Caxoto divertirá a pequenos e grandes co seu contacontos, desde as 12.30 horas. Pola tarde presentarán libros Carmen Luisa González Suárez e Suevia Figueroa e Otto Treto. Pechará a feira, que sorteará peixe de Armadores de Burela, S. A. (Absa), un programa de Radio Burela en directo conducido por Pepe Peinó.
Feira do Libro de Burela
Previous articleLosada expón en Viveiro o plan Veca, que alimenta e atende a 5.000 nenos galegos
Next articleAs Catedrais, a praia galega máis popular en Instagram
ARTÍCULOS RELACIONADOSMORE FROM AUTHOR
O valadourense César Mogo presidirá a Comisión de Defensa do Senado
Unanimidade no Parlamento na defensa da venta presencial de billetes en Burela e Viveiro
A provincia de Lugo será a máis afectada de España polo abandono de terras agrícolas ata 2030
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
En marcha o concurso do cartel da Festa da Faba, que...
A escritora burelá Antía Yáñez recibe este sábado o Premio Agustín...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl gl en id en en en en en gl gl gl gl gl gl gl gl gl gl gl gl en gl gl gl en gl gl gl en gl gl gl en gl gl gl en gl es gl en gl gl gl en gl gl gl en gl gl gl en gl gl gl sv en gl gl es gl gl en gl en gl en en en

text:
Burela archivos - Xornal da Mariña
Unanimidade no Parlamento na defensa da venta presencial de billetes en Burela e Viveiro
Redacción - 5 Febreiro, 2020
A provincia de Lugo será a máis afectada de España polo abandono de terras agrícolas ata 2030
A estación de Burela contará ata final de ano cun informante para os usuarios do tren
Redacción - 4 Febreiro, 2020
Almuíña defende “a aposta” polos hospitais comarcais e a oposición aféalle...
Redacción - 4 Febreiro, 2020
O Concello de Burela inicia inspeccións nos locais de hostalería para...
Redacción - 3 Febreiro, 2020
Conservas Faro etiqueta en braille e cun código QR que enlaza...
Redacción - 3 Febreiro, 2020
A Plataforma acusa ao Sergas de censurar protestas con medidas “totalitarias”
Redacción - 2 Febreiro, 2020
O Burela FSF remonta para levar un derbi con miga ante...
Redacción - 1 Febreiro, 2020
A escritora burelá Antía Yáñez recibe este sábado o Premio Agustín...
Redacción - 1 Febreiro, 2020
O musical de ‘Frozen’ chegará a Burela o 29 de febreiro
Redacción - 1 Febreiro, 2020
Burela ofrecerá unha degustación dos seus produtos no Día do Mar...
Redacción - 31 Xaneiro, 2020
O pivote brasileiro Lucas Eto’o, terceira fichaxe no mercado de inverno...
Redacción - 30 Xaneiro, 2020
Burela coma Islandia: o géyser da praia de Ril conquista as...
Redacción - 30 Xaneiro, 2020
123...105Page 1 of 105
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl en gl fr gl gl br is uk en en gl gl gl en es it it gl es pt en en gl gl gl gl gl gl gl gl is gl gl uk gl en gl gl es en ca gl gl es en gl gl gl gl gl es nl gl gl es pt en en gl gl es es gl gl ca gl gl gl en en en en en en gl gl es gl gl en gl en gl en gl gl es gl en en en

text:
Maruxaina, Mercado Medieval e San Lourenzo lideran a axenda de ocio - Xornal da Mariña
Inicio Cultura Maruxaina, Mercado Medieval e San Lourenzo lideran a axenda de ocio
A fin de semana tamén ofrece concertos, regatas de vela, feiras de antigüidades e do libro ou xornadas de historia local
Celebración da Maruxaina. CONCELLO DE CERVO.
Resumimos a programación cultural e de ocio na Mariña e Occidente de Asturias para esta fin de semana.
Continúa a programación de Eido Dourado e Camping Gaivota. No campamento actuarán este venres Otus Scops, desde as 23.00 horas e con queimada. O domingo, Nastasia Zürcher ofrecerá un concerto no espazo artístico, desde as 22.30 horas.
Do venres ao domingo, o pavillón Monte Castelo de Burela acollerá a terceira edición da Feira de Antigüidades, con 19 stands.
San Cibrao xulgará o sábado á ninfa Maruxaina nunha celebración que ofrece un plan completo de festa: vermú con música, xantares na praia, xogos populares, fogos de artificio, verbena e degustación de queimada. E por suposto, a escenificación do xuízo, que lembrará o pasado mariñeiro da vila e na que uns veciños defenderán á serea e outros avogarán por castigala.
Foz segue a celebrar as festas patronais do San Lourenzo. Este venres é o día grande, con sesión vermú, verbena e os espectaculares fogos artificiais, desde a medianoite no paseo de Laredo e praia da Rapadoira. O sábado haberá fútbol –Deportivo-Oviedo– e baile pola noite, e o domingo desputarase a carreira Run Foz Run. Podes consultar o programa aquí.
Os fogos artificiais son un dos eventos máis agardados do San Lourenzo. YOUTUBE
O Mercado Medieval de Mondoñedo arrinca na noite do venres -22.00 horas, seminario- cunha estrea, a da peza de teatro musical ‘O Amor de Afonso Reimúndez‘, que representará a vida do monarca do século XII. Ademais, haberá máis de 70 actividades e 150 postos de gastronomía e artesanía.
Continúan as primeiras Xornadas de Historia local que organiza o Concello. Este venres falarase de emigración desde as 18.00 horas, no edificio multiusos municipal. Intervirán Martín Fernández Vizoso e José María Riguera Montero. Amplía información neste enlace.
Ademais, o núcleo celebra as súas festas patronais nesta fin de semana. Nesta imaxe podes coñecer o programa.
Programa festas de Ourol.
As agrupacións locais Calabash (percusión) e Gramola (corda) reaparecen este venres nun concerto conxunto, no cine teatro desde as 20.30.
Os amantes da vela poden desfrutar das regatas da Semana Náutica do Real Club Náutico de Ribadeo, que durarán toda a fin de semana. O sábado haberá doble sesión, con quenda de mañá -desde as 11.00 horas- e de tarde -desde as 17.00-.
Regata da Semana Náutica de Ribadeo. RCNR
As festas de Vegadeo, na honra da Asunción e San Roque, comezan este venres coa Noite Celta e rematarán o 19, coa xira. Olympus e Abanico (día 14, cos fogos artificiais), La Fórmula e Atenas (15) e Capitol e Assia (16) encargaranse das verbenas.
Comezan as festas patronais de San Roque, coas primeiras actividades: o pasarrúas de xigantes e cabezudos -venres, sábado e domingo, desde as 12.00- a Carreira Popular Adrián Ben -23.00 horas, venres- ou os concertos pola noite no anfiteatro ao aire libre da Praza Maior: The Sibaritas (venres), Gin Toni’s (sábado) e Berta Franklin (domingo).
O sábado arrinca a feira do libro viveirense, con oito postos, zona infantil e máis de vinte actividades programadas.
Festas de San Lourenzo
Mercado Medieval de Mondoñedo
Previous articleO vegadense Andrés Álvarez de la Linera estará nas semifinais do mundial xuvenil de remo
Next articleO novo pavillón de Burela custará “entre catro e cinco millóns”
ARTÍCULOS RELACIONADOSMORE FROM AUTHOR
Dúas mulleres, evacuadas ao Hospital tras colidir tres coches e un camión no corredor de Xove
O valadourense César Mogo presidirá a Comisión de Defensa do Senado
O comité de Alcoa agarda que o estatuto “dea solución” ás empresas electrointensivas
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
En marcha o concurso do cartel da Festa da Faba, que...
A escritora burelá Antía Yáñez recibe este sábado o Premio Agustín...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl gl fr gl gl gl en es it it gl es pt en en es gl gl es gl gl gl gl gl it gl gl gl pl pl gl es gl es pt en en gl gl es es gl gl gl gl gl gl en en en en en en gl gl es gl gl en gl en gl en gl gl gl vi en en en

text:
Adrián Ben: "correr nese estadio, contra medallistas mundiais, foi unha pasada" - Xornal da Mariña
Inicio Deportes Adrián Ben: “correr nese estadio, contra medallistas mundiais, foi unha pasada”
O atleta viveirense descansa en Viveiro trala súa participación no Europeo absoluto de Berlín
Adrián Ben, en Berlín. SPORT MEDIA
Adrián Ben xa está de volta en Viveiro -ao fondo óese o balbordo das festas patronais- despois da súa participación no Europeo absoluto de Berlín, onde representou a España na proba dos 1.500 metros lisos. O corredor viveirense, que non puido alcanzar a final da especialidade, trae na mochila un montón de experiencias que seguro lle servirán no futuro.
O atleta mariñao sinala que competir no Europeo “foi unha pasada. Correr na mesma serie que un medallista mundial –Filip Ingebritgsen, bronce en Londres 2017-, vestir a camiseta da selección española absoluta nunha proba de tanta tradición coma o 1.500… É o que soñas desde pequeno”, asegura. Ademais, o ambiente do Olympiastadion era sobrecolledor. “Eu corrín pola mañá e xa había un montón de público. Pero ver 60.000 persoas nalgunha das xornadas foi impresionante”, resalta.
Respecto da carreira, na que quedou descolgado da loita pola final na última recta, Ben sinala que “tentei estar na parte de cabeza o maior tempo posible e aguantei ata case o final pero foime imposible. Falamos de xente que corre a un ritmo de 3:30 e curtida, con algúns participantes de 30 anos”, expón.
A caída do gran favorito da serie, Filip Ingebritgsen, acelerou a carreira, dado que os rivais tentaron deixalo fóra. Esa circunstancia quizais prexudicou ao atleta viveirense, que non busca excusas. “Máis o prexudicou a el e ao francés, que foron os que caeron. Esta xente é capaz de caer e aínda así chegar a meta cerca de 3:30, cando a miña mellor marca era 3:39… Destrúete”, asegura.
O SEGUNDO MÁIS NOVO DA PROBA
Adrián, con 20 anos recén cumpridos, foi o segundo corredor máis novo dos 37 participantes, só por detrás do gañador. Ben asistiu desde o palco á exhibición do menor dos irmáns Ingebrigtsen, Jakob, que con só 17 anos non só levou o 1.500 senón que tamén gañou en 5.000. “É impresionante. Dicían que promete, pero é que xa chegou. Que se lle pode pedir máis?”, pregunta.
Que aprendeu Adrián nesta experiencia? “Que esta xente corre moito e que non somos nada”, ri. “Que se queremos que soe algún día o himno ou gañarlle a Jakob Ingebrigtsen hai que traballar día a día e con paciencia, sen perder a cabeza”, apunta.
CAMPIONATO DE EUROPA DE CROSS
Agora terá dúas semanas de vacacións e desfruta onde comezou todo, en Viveiro. “Toca desfrutar da familia e da comida”, ri, “pero xa teño ganas de empezar a tempada”, sinala. O vindeiro será o Campionato de Europa de cross, que se celebrará en decembro en Tilburg, Holanda.
Previous articleA Zalea a Abres xunta 30 embarcacións para pechar a Semana Náutica
Next articleVinte desempregados rematan a primeira fase da recuperación do mirador de Mondoñedo
ARTÍCULOS RELACIONADOSMORE FROM AUTHOR
O convenio para a residencia de Aspanane segue pendente da cesión da escola vella de Celeiro
Dúas mulleres, evacuadas ao Hospital tras colidir tres coches e un camión no corredor de Xove
O comité de Alcoa agarda que o estatuto “dea solución” ás empresas electrointensivas
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
O Burela FSF remonta para levar un derbi con miga ante...
O pivote brasileiro Lucas Eto’o, terceira fichaxe no mercado de inverno...
Edit with Live CSS
Write CSS OR LESS and hit save. CTRL + SPACE for auto-complete.


langs: gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl en gl gl fr gl pt en gl fa en tr gl is de uk pt gl en gl ca it gl br en gl es en ca gl gl es gl gl gl gl gl gl id id en en en en en gl gl gl gl gl gl gl es gl gl gl gl en gl gl gl en gl gl pt en gl gl gl en gl gl pt en gl gl gl en gl gl gl en gl gl gl en gl gl gl en gl gl gl en en gl gl es gl gl en gl en gl en en en

text:
Deportes archivos - Páxina 6 de 29 - Xornal da Mariña
O Burela FSF remonta para levar un derbi con miga ante o Cidade das Burgas
Redacción - 1 Febreiro, 2020
O pivote brasileiro Lucas Eto’o, terceira fichaxe no mercado de inverno para o Burela FS
Redacción - 30 Xaneiro, 2020
O Pescados Rubén FSF apóiase na firmeza defensiva para gañar en Majadahonda
Redacción - 26 Xaneiro, 2020
Revés para o Burela FS: Iago Míguez sofre a rotura dos...
Redacción - 1 Outubro, 2019
Viveiro instalará unha pantalla xigante na Praza Maior para animar a...
Redacción - 30 Setembro, 2019
Histórico: Adrián Ben cóase na final dos 800 do Mundial de...
Ramón González Rey - 29 Setembro, 2019
O Pescados Rubén FSF golea ao Majadahonda e mantense cun pleno...
Redacción - 28 Setembro, 2019
Adrián Ben, ás semifinais do Mundial de Doha: “pensei, se non...
Ramón González Rey - 28 Setembro, 2019
Primeiro punto de sabor amargo para o Burela FS, que encaixou...
Redacción - 27 Setembro, 2019
Adrián Ben cítase cos mellores dos 800 no Mundial absoluto de...
Redacción - 26 Setembro, 2019
O Pescados Rubén FS cae na pista de Osasuna Magna e...
Redacción - 21 Setembro, 2019
Seis puntos de seis posibles para o Burela FSF, que encarrila...
Redacción - 21 Setembro, 2019
Os erros condenan a un voluntarioso Burela FS no regreso á...
Redacción - 15 Setembro, 2019
1...567...29Page 6 of 29
Xornal da Mariña é o primeiro gran xornal dixital en galego do norte da provincia de Lugo e comarcas do Eo
© Xornal da Mariña - Xornal de Lugo S.L.
Edit with Live CSS
Write CSS OR LESS and hit save. CTRL + SPACE for auto-complete.